|  |
| --- |
|   |
| PAGĖGIŲ SAVIVALDYBĖS TARYBA**sprendimas****DĖL PRITARIMO PAGĖGIŲ SAVIVALDYBĖS M. JANKAUS MUZIEJAUS** **VADOVO 2016 METŲ VEIKLOS ATASKAITAI**  |
| 2017 m. balandžio 27 d. Nr. T-73Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Pagėgių savivaldybės tarybos veiklos reglamento, patvirtinto Pagėgių savivaldybės tarybos 2015 m. balandžio 2 d. sprendimu Nr. T-66 „Dėl Pagėgių savivaldybės tarybos veiklos reglamento patvirtinimo”, 263 punktu, Pagėgių savivaldybės taryba nusprendžia:

 1. Pritarti Pagėgių savivaldybės M. Jankaus muziejaus vadovo 2016 m. veiklos ataskaitai (pridedama).

1. Apie sprendimo priėmimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt/).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis

 PRITARTA

Pagėgių savivaldybės tarybos

2017 m. balandžio 27 d.

sprendimu Nr. T-73

**PAGĖGIŲ SAVIVALDYBĖS M. JANKAUS MUZIEJAUS**

**2016 METŲ VADOVO ATASKAITA**

Pagėgių savivaldybės Martyno Jankaus muziejaus steigėja yra Pagėgių savivaldybės Taryba. Muziejus įsteigtas 2000 m. rugpjūčio 10 d. Tarybos sprendimu Nr. 68 „Dėl M. Jankaus muziejaus įsteigimo ir jo veiklos nuostatų patvirtinimo“. Muziejaus veikla grindžiama Lietuvos Respublikos Konstitucija, Lietuvos Respublikos muziejų įstatymu, Lietuvos Respublikos paveldosaugos įstatymu, Lietuvos Respublikos savivaldos įstatymu, kitais įstatymais ir Lietuvos Respublikos Seimo priimtais nutarimais, Lietuvos Respublikos tarptautinėmis sutartimis, Lietuvos respublikos Vyriausybės nutarimais, Pagėgių savivaldybės Tarybos sprendimais, Pagėgių savivaldybės Mero potvarkiais, Pagėgių savivaldybės administracijos direktoriaus įsakymais ir Pagėgių savivaldybės M. Jankaus muziejaus nuostatais. Pagėgių savivaldybės Martyno Jankaus muziejus įsigyja ir kaupia muziejinę vertę turinčias kultūros vertybes, formuoja muziejaus rinkinius, atspindinčius Mažosios Lietuvos etnografinio regiono istoriją ir kultūrą, saugo ir populiarina Martyno Jankaus atminimą. Muziejus užtikrina sukauptų muziejinių vertybių apskaitą, tinkamas saugojimo sąlygas, jų apsaugą, konservavimą bei restauravimą, tiria ir sistemina sukauptus rinkinius, sudaro sąlygas saugomas vertybes viešai naudoti: rengia parodas ir ekspozicijas, publikuoja tyrinėjimų rezultatus, organizuoja renginius, vykdo muziejines švietimo programas, rengia, leidžia ir platina su krašto istorija susijusius spaudinius bei elektronines laikmenas, įgyvendina kultūrinio bendradarbiavimo projektus, atlieka kitas teisės aktuose numatytas funkcijas. 2016 metais darbui Pagėgių savivaldybės muziejuje patvirtintos keturios pareigybės: direktorius, vyriausias rinkinių saugotojas, muziejininkas, valytojas. Pagėgių savivaldybės M.Jankaus muziejaus vadovo ataskaita parengta vadovaujantis Lietuvos Respublikos muziejų įstatymu ir Tipinėmis muziejaus veiklos metinės ataskaitos formomis, patvirtintomis Lietuvos Respublikos kultūros ministro 2014 m. sausio 17 d. įsakymu Nr. VĮ-33.

VEIKLOS APŽVALGA

Per 2016 - uosius metus Pagėgių savivaldybės Martyno Jankaus muziejus sulaukė rekordinio 9891 lankytojų skaičiaus. Žinoma, šį rodiklio augimą įtakojo 2012-2014 m. Pagėgių savivaldybės M. Jankaus muziejaus ekspozicijų atnaujinimo ir remonto darbai, kai buvo sukurta ne tik nauja, moderni ekspozicija, bet ir pakeistos pastato lauko durys, langai, apšiltintos sienos, lubos, įrengta moderni pastato grindinio šildymo sistema. Labai svarbu, kad po renovacijos darbų muziejus pagaliau pasitraukė iš taip vadinamųjų „sezoninių“ muziejų tarpo. 2016 – ieji metai muziejui reikšmingi ir dėl naujo pastato – klėtelės atstatymo, kuriame įkurtas edukacijos centras ir parodų - konferencijų salė. Su šio objekto įveiklinimu išplėstos muziejaus veiklos: įgyvendintos naujos edukacinės programos ir nuolat keičiamos parodos sudarė galimybes pritraukti didesnius turistų srautus. Simboliška, kad šio pastato pristatymas visuomenei įvyko per *Muziejų naktį,* minint Martyno Jankaus mirties 70 - ąsias metines.

2016 m. gruodžio 31 d. duomenimis Pagėgių savivaldybės M. Jankaus muziejuje saugoma 3446 eksponatai. Per ataskaitinius metus į Pagėgių savivaldybės muziejaus fondus buvo perduota 299 eksponatai. Šie skaičiai nėra tikslūs, nes 2015-2016 metus muziejui buvo perduoti skaitlingi Martyno Jankaus vaikaitės Ievos Jankutės, knygrišio Leono Panavo, Tilžės akto signataro Valterio Didžio fondai, kuriuos sudaro keliolika šimtų eksponatų, tačiau jų įtraukimas į muziejinę apskaitą bei suinventorinimas – kelių ateities metų darbas.

 Strateginis Martyno Jankaus muziejaus tikslas: modernus, atviras, patrauklus, užtikrinantis nacionalinio identiteto, dvasinio ir kultūrinio paveldo išsaugojimą ateinančioms kartoms bei aktyviai įsitraukiantis į Europos ir pasaulio kultūrinį gyvenimą, muziejus. Viena iš pagrindinių muziejaus funkcijų – tinkamas lankytojų aptarnavimas, tad ypač didelis dėmesys skiriamas ekskursijų vedimo kokybei: ekskursijų vedimo metodikos laikymasis, detalus krašto istorijos žinojimas, kalbos kultūra, pasakojimo įtaigumas ir patrauklumas. Vis didėjantis lankytojų srautas, puikūs atsiliepimai muziejaus svečių knygose, Lietuvos ir užsienio spaudoje, rodo, kad muziejaus veikla neabejotinai prasminga ir perspektyvi.

 Dideli dėmesį Pagėgių savivaldybės administracija ir muziejaus darbuotojai skiria jau tradiciniais tapusiems muziejaus organizuojamiems renginiams. *Spaudos atgavimo, kalbos ir knygos* dienos renginyje, kuriame 2016 m. dalyvavo virš 300 moksleivių iš Pagėgių savivaldybės bei aplinkinių rajonų ugdymo įstaigų. Norinčiųjų dalyvauti šiame renginyje skaičių jau tenka riboti. Tarptautinei muziejų dienai skirtame reginyje *Šviesa naktyje* į nakties spektaklius, parodų pristatymus, nakties koncertus kasmet suvažiuoja vis naujų svečių. Nuo 2003 - ųjų organizuojami profesionalių dailininkų plenerai ir jų metu sukurti meno darbai, kasmet papildo unikalų Mažosios Lietuvos paveikslų sodą – galeriją po atviru dangumi. Plenerai jau tapo tarptautiniais, o dailininkai iš Vokietijos, Prancūzijos, Lenkijos, Bulgarijos, Latvijos, Lietuvos palieka galerijoje vis naujus kultūros ženklus, kurių dabar Mažosios Lietuvos paveikslų sode eksponuojama 58 vienetai. Tradicinės *Sueigos pas Martyną Jankų,* kasmet į Bitėnus sutraukia ne tik mūsų krašto šviesuolius, bet ir kultūros ir mokslo žiedą iš Vilniaus, Kauno, Klaipėdos ir t.t., o nuolatinis Sueigos dalyvis – kultūrinė Vydūno draugija. Nuo 2014 metų Martyno Jankaus muziejui teko garbė organizuoti dar vieną jau tradicine tampančia - *Tilžės akto dieną*, minimą lapkričio 30 dieną. Pagerbiant Tilžės akto signatarus, Pagėgių krašto bendruomenei kasmet pristatomi eksponatai, kuriuos muziejus įsigijo per einamuosius metus. Toks padėkos vakaras rengiamas bendruomenės nariams ir muziejaus bičiuliams, kurie dovanojo Muziejui eksponatus, arba savo asmeninėmis lėšomis padėjo juos įsigyti.

 Ataskaitiniais metais Muziejui teko garbė organizuoti Vydūno perlaidojimo 25-mečio paminėjimo renginį. Renginio sudedamoji dalis - mokslinė konferencija, vykusi Vilkyškių evangelikų – liuteronų bažnyčioje, kurioje dalyvavo LR kultūros viceministras R.Jarockis, o pranešimus skaitė prof. Domas Kaunas, dr. Vacys Bagdonavičius, S. Sodonis, M. Purvinas, Kun. Miroslav Danys (Detmoldas, Vokietija). Šio renginio metu Bitėnų kapinėse Vydūno žmonai Klarai Fiulhaze ir bendražygei Martai Raišukytei buvo pastatyti kenotafai, o Muziejuje atidaryta Vydūno perlaidojimą 1981 – aisiais atspindinti fotografijų paroda *Sugrįžimai...*

 Pagėgių savivaldybės Martyno Jankaus muziejus aktyviai dalyvauja projektinėje veikloje. Martyno Jankaus muziejus parengė ir teikė Kultūros tarybai paraišką projekto *Knygrišystės amato paslaptys ir šių dienų galimybės* . Paraiška buvo finansuota, ko pasėkoje 2016-ųjų vasarą buvo suorganizuoti vienos savaitės knygrišystės mokymai, kuriuose dalyvavo muziejininkai, akademinis jaunimas, įvairių bendruomenių nariai. Mokymų rezultate naujomis temomis papildytos edukacinės programos. Dar vieno Kultūros tarybos finansuoto muziejaus projekto *Pagėgių savivaldybės Martyno Jankaus muziejaus kilnojamųjų kultūros vertybių išsaugojimas ir sklaida pritaikant inovatyvius sprendimus* rezultatas – patobulinta oficiali Pagėgių savivaldybės M. Jankaus muziejaus internetinė svetainė www. m.jankausmuz@gmail.com, įdiegiant joje naują įskiepį *Virtualios parodos*. Šio projekto finansavimas sudarė galimybes sukurti stendinę ROL-up sistemos parodą *Dr. Valteris Didžys - lietuvybės puoselėtojas, Tilžės akto signataras, gydytojas*. Valterio Didžio 140-osios gimimo metinėms paminėti buvo sukurta ir virtuali paroda *Valteris Didžys – Tilžės akto signataras, visuomenės veikėjas, gydytojas, medicinos mokslų daktaras*. Manome, kad Kultūros tarybos rėmimo fondo dalinio finansavimo lėšomis sukurta Muziejaus internetinė svetainė [www.jankausmuziejus.lt](http://www.jankausmuziejus.lt) taip pat pasitarnavo lankytojų skaičiaus didinimui: svetainės lankytojų skaičius per 2016 metus - 12960.

 Muziejus nuolat bendradarbiauja su mokslininkais ir institucijomis, tyrinėjančiomis Mažosios Lietuvos istoriją, kultūros paveldą: Etnokultūros globos taryba prie LR Seimo, LR Mokslų akademija, MA Vrublevskių biblioteka, Klaipėdos universitetu, Mažosios Lietuvos lietuvininkų bendrija, Vilniaus universitetu, Lietuvos istorijos institutu, kultūrine Vydūno draugija, Mažosios Lietuvos istorijos muziejumi, Šilutės kraštotyros, Jurbarko krašto, Sovetsko kraštotyros muziejais. Tokio bendradarbiavimo išdavoje Muziejui pavyko iš Lietuvos Mokslų Akademijos Vrublevskių bibliotekos perimti knygrišybos staklyną ir parsigabenti jį iš Vilniaus. Brošiūravimo staklės jau eksponuojamos nuolatinėse ekspozicijose.

Nuolat tobulinami profesinius įgūdžius ir keldami kvalifikaciją, muziejaus darbuotojai nuolat dalyvauja seminaruose, mokymuose bei konferencijose.

 Muziejus aktyviai dalyvavimas Lietuvos integralios muziejų informacinės sistemos (LIMIS) veikloje. Dalyvaujant projekte „Skaitmeninis turinys apie Lietuvos valstybės kūrimosi laikotarpį liudijantį dokumentinį paveldą – nacionaliniuose ir tarptautiniuose portaluose“ partnerio teisėmis, buvo sukurta virtuali ir stendinė paroda apie tris Martyno Jankaus vaikaičius „Gimtinė visada manyje....“.

 Muziejus, pristatydamas unikalias Pagėgių krašto lankytinas vietas ir propaguodamas Mažosios Lietuvos istoriją ir etnokultūrą, kartu su Pagėgių krašto turizmo informacijos centru, kasmet dalyvauja Turizmo ir aktyvaus laisvalaikio parodoje ADVENTUR.

 2016 metais buvo įgyvendinti visi planuoti renginiai ir daug kitų, kurie buvo organizuojami metų eigoje arba pasiūlyti kitų institucijų (Smulkesnė informacija - Ataskaitos priedas Nr. 1).

 Šiuolaikinio muziejaus veikla neretai peržengia įprastinės muziejininkystės rėmus ir tampa patrauklia kultūros įstaiga, kuriai nesvetima įvairiapusė kultūrinė ir edukacinės veikla. Įvairūs renginiai, koncertai, dailininkų plenerai, edukacinės stovyklos skatina visuomenės domėjimąsi muziejais ne tik kaip atminties išsaugojimo objektais, bet ir kaip patrauklia lankytina erdve, kurioje galima įdomiai, linksmai ir turiningai praleisti laisvalaikį. Tai ir yra Pagėgių savivaldybės Martyno Jankaus muziejaus darbuotojų vienas iš svarbiausių uždavinių.

\_­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_

 **Priedas prie ataskaitos Nr. 1**

**PAGĖGIŲ SAVIVALDYBĖS MARTYNO JANKAUS MUZIEJAUS**

**2016 METŲ**

**PRIEDAS VADOVO ATASKAITOS**

|  |  |  |  |
| --- | --- | --- | --- |
| Eil.Nr. | **Veikla** | **Data** | **Vieta** |
| **I.** | **DALYVAUTA MOKYMUOSE, SEMINARUOSE,**  |
| 1.1 | Dalyvauta seminare *Viešųjų pirkimų įstatymo pakeitimai nuo 2016 sausio 1 d. Mažos vertės pirkimai, jų praktinis taikymas.* (Organizatorius *Žinių centras*). | 2016-01-27  | Tauragė |
| 1.2. | Dalyvauta Tarptautinėje turizmo, laisvalaikio ir sporto parodoje ADVENTUR – 2016. | 2016-01/21-24 | Vilnius |
| 1.3 | Dalyvauta akademiko D. Kauno parengtos knygos *Pirmieji Mažosios Lietuvos lietuviai Kanadoje* sutiktuvėse.  | 2016-03-03 | Lietuvos mokslų akademija, Vilnius |
| 1.4 | Dalyvauta seminare *Muziejaus švietimas bendruomenei.* (Antroji sesija) | 2016-03-17/18 | Raseinių krašto muziejus |
| 1.5 | Dalyvauta dr. V. Bagdonaičiaus sudarytos knygos „Mažosios Lietuvos enciklopedinis žinynas“ pristatyme.  | 2016-04-07 | Lietuvos mokslų akademija, Vilnius |
| 1.6 | Dalyvauta mokymuose „Knygrišystė ir knygų restauracija“ | 2016-04-6/8  | LMA Vrublevskių biblioteka, VU biblioteka,Vilnius  |
| 1.7 | Etninės kultūros globos tarybos organizuotas Praktinių seminarų ciklas „Etninė kultūra bendruomenių gyvenime – tradicijos, šiandiena 2016“ etnografiniuose regionuose“.  | 2016-04-22 | Rambyno regioninio parko Lankytojų centras |
| 1.8 | Dalyvauta mokymuose “Skaitmeninių vaizdų tvarkymas bei parengimas archyvavimui-2016”. | 2016-04-28/29 | Lietuvos dailės muziejus, LIMIS padalinys, Vilnius |
| 1.9 | Dalyvauta parodos „Leonas Panavas: ties metalo ir knygos sankryža | 2016-06-08 | LMA Vrublevskių biblioteka, Vilnius |
| 1.9 | Dalyvauta mokymų cikle „Inovacijos kultūros įstaigose“ | 2016-06-20/22 | Tauragė |
| 2.0 | Dalyvauta akademiko D. Kauno studijos „Kristijono Donelaičio atminties paveldas“ sutiktuvėse. | 201-12-13 | Lietuvos mokslų akademija, Vilnius |
| **II.** | **KONFERENCIJOS** |
| 2.1 | Dalyvauta Baltų centro organizuotoje konferencijoje „Nacionalinis/tarptautinis kultūros kelias “Baltų kelias“. | 2016-02 | Šiaulių universitetas, Šiauliai |
| 2.2 | Suorganizuota konferencijos, skirta Vydūno perlaidojimo 25-osioms metinėms paminėti. | 2016-10-15 | Vilkyškiai |
| 2.3 | Dalyvauta konferencijoje „Lietuvos muziejų kelias – dvarų kultūros atspindžiai“. | 2016-09-27 | Šilutė |
| **III.** | **RENGINIAI** |
| 3.1 | Suorganizuotas renginys skirtas Spaudos atgavimo, kalbos ir knygos dienai paminėti „Knygnešių keliais“. | 2016-05-06 | Pagėgių savivaldybės M. Jankaus muziejus, Bitėnai  |
| 3.2 | Suorganizuota tarptautinė muziejų naktis „Rožės pražydėjimas tamsoj“. | 2016-05-21 | Pagėgių savivaldybės M. Jankaus muziejus, Bitėnai  |
| 3.3 | Teikta visokeriopa pagalba organizuojant jaunųjų dailininkų plenerą (K. Komskio paramos ir labdaros fondas ir Pagėgių savivaldybės M. Jankaus muziejus).  | 2016-08-01/05 | Pagėgių savivaldybės M. Jankaus muziejus, Bitėnai |
| 3. 4  | Suorganizuotas profesionalių dailininkų pleneras „Mažosios Lietuvos ženklai - 2016“. | 2016-07-28 iki 08-05 | Pagėgių savivaldybės M. Jankaus muziejus, Bitėnai |
| 3. 5 | Suorganizuotas tradicinis renginys „Sueiga pas Martyną Jankų Bitėnuose -2016“ | 2016-08-05 | Pagėgių savivaldybės M. Jankaus muziejus, Bitėnai |
| 3.6 | Suorganizuotas renginys, skirtas Vydūno perlaidojimo 25-osioms metinėms paminėti | 2016-10-15 | Vilkyškiai, Bitėnų kapinės, Pagėgių savivaldybės M. Jankaus muziejus  |
| 3.7 | Suorganizuotas renginių ciklo „Tilžė – lietuvių kultūros lopšys“ dalis Bitėnuose.  |  | Pagėgių savivaldybės Martyno Jankaus muziejus, Bitėnai |
| 3. 8 | Suorganizuotas tradicinis renginys, skirtas Tilžės akto dienai paminėti. | 2016-11-30 | Bitėnų kapinės, Pagėgių savivaldybės M. Jankaus muziejus |
| 3.9 | Suorganizuotas renginys – akcija “Aš už Lietuvą“.  | 2016-05-27 | Pagėgių savivaldybės M. Jankaus muziejus, Bitėnai |
| **IV.** | **PARODOS** |
| 4.1 | Parengta stendinė paroda „Dr. Valteris Didžys - lietuvybės puoselėtojas, Tilžės akto signataras, gydytojas" | 2016-11-30 | Pagėgių savivaldybės Martyno Jankaus muziejus, Bitėnai |
| 4.2 | Parengta paroda, skirta Pagėgių savivaldybės Martyno Jankaus muziejaus įkūrimo 35-osioms metinėms paminėti „Trisdešimt penkios akimirkos...“ | 2016-05-21 | Pagėgių savivaldybės Martyno Jankaus muziejus, Bitėnai |
| 4.3 | Parengta virtuali paroda „Valteris Didžys – Tilžės akto signataras, visuomenės veikėjas, gydytojas, medicinos mokslų daktaras“. | 2016-09-20 | Oficiali Pagėgių savivaldybės M. Jankaus muziejaus svetainė[www.jankausmuziejus.lt](http://www.jankausmuziejus.lt) |
| 4. 4 | Parengta paroda „Mažosios Lietuvos praeities ženklai“ – eksponatų, gautų per 2016 metus pristatymas visuomenei ir eksponavimas. | 2016-11-26iki2016-12-31 | Pagėgių savivaldybės M. Jankaus muziejus, Bitėnai |
| 4.5 | Paruošta medžiaga stendinei parodai apie spaustuvininko, aušrininko, Tilžės akto signataro Martyno Jankaus vaikaičius „Gimtinė visada manyje“, kuri yra 23 Lietuvos muziejų bendros parodos „Lietuvos Nepriklausomybės kelias: asmenybės, įvykiai“ sudedamoji dalis.  | 2016-12-13 | Pristatymas Lietuvos Dailės muziejuje, Vilnius |
| 4.6 | M. Jankaus muziejaus parengtos parodos „Vardan vienos Lietuvos...“ pristatymas ir eksponavimas. | 2016-05-07 iki 21 | Pagėgių savivaldybės M. Jankaus muziejus, Bitėnai |
| 4.7 | M. Jankaus muziejaus parengtos parodos „Tautinis kostiumas – etninio tapatumo simbolis“ eksponavimas | 2016-04-01 iki 05-06 | Pagėgių savivaldybės M. Jankaus muziejus, Bitėnai |
| 4.8 | Parodos „Lietuvininkų kraštas: istorija, kultūrinė savastis ir paveldas“ eksponavimas.  | 2016-05-21 | Pagėgių savivaldybės M. Jankaus muziejus, Bitėnai |
| 4.9 | Parengta paroda „Sugrįžimai...“, skirta Vydūno 25- osioms perlaidojimo metinėms paminėti  | 2016-10-15 iki 2017-03-11 | Pagėgių savivaldybės M. Jankaus muziejus, Bitėnai |
| **V.** | **PRANEŠIMAI** |
| 5.1 | Pranešimas „Tautinis kostiumas - etninio tapatumo simbolis“.  | 2016-03-25 | Pagėgių kultūros centras |
| 5.2 |  |  |  |
| **VI.** | **PROJEKTINĖ VEIKLA** |
| 6.1 | Pagėgių savivaldybės Martyno Jankaus muziejus parengė ir teikė Kultūros tarybai projekto „Knygrišystės amato paslaptys ir šių dienų galimybės“ paraišką.  | 2016-03-10 | Pagėgių savivaldybės M. Jankaus muziejus |
| 6.2 | Pagėgių savivaldybės Martyno Jankaus muziejus parengė ir teikė Kultūros Tarybai projekto „Pagėgių savivaldybės Martyno Jankaus muziejaus kilnojamųjų kultūros vertybių išsaugojimas ir sklaida pritaikant inovatyvius sprendimus“ paraišką.  | 2016-03-10 | Pagėgių savivaldybės M. Jankaus muziejus |
| 6.3 | Muziejus dalyvauja bendrame 22 Lietuvos muziejų projekte „Lietuvos šimtmetis – Lietuvos muziejų eksponatuose“ | 2016 m. | Lietuvos Dailės Muziejus |
| 6.4 | Pagėgių savivaldybės M. Jankaus muziejus dalyvavo projekte „Kaip lietuvininkai ypatiškai šventes laikė“. | 2016-12-9/14 | Šilutės Hugo Šojaus muziejus |
| 6.5 | Pagėgių savivaldybės M. Jankaus muziejus dalyvavo bendrame 13 partnerių Kultūrinio pažintinio turizmo projekte „Vėtrungių kelias“.  | 2016 m. | Šilutės kultūros ir pramogų centras |
| 6.6  | Pagėgių savivaldybės Martyno Jankaus muziejus parengė ir pateikė paraišką „Tradicinės Mažosios Lietuvos augmenijos atkūrimas paveldosauginėje erdvėje“. | 2016-02- 26 | Pagėgių savivaldybės Martyno Jankaus muziejus parengė |
| **VII.** | **STRAIPSNIAI IR LEIDYBINĖ VEIKLA** |
| 7. 1. | Parašytas straipsnis „Martynas Jankus – spaustuvininkas, aušrininkas, visuomenės veikėjas“ leidybos įmonei TERRA PUBLICA, rengiančiai naują turistinį leidinį.  | 2016-12-12 | Pagėgių savivaldybės M. Jankaus muziejus, Bitėnai |
| 7.2 | Parašytas straipsnis „Aš apdainuočiau Lietuvos šalį...“ Publikuotas periodiniame leidinyje „Rambynas“ Nr. 9-10 | 2016-06-30 | Pagėgių savivaldybės M. Jankaus muziejus, Bitėnai |
| **VIII.** | **BENRADARBIAVIMO SUTARTYS** |
| 8.1. | Pasirašyta Bendradarbiavimo sutartis su Rambyno regioninio parko direkcija dėl projekto „Mažosios Lietuvos paveldo vertybių aktualizavimas ir sklaida, sukuriant Rambyno regioninio parko istorijos ir kultūros paveldo objektų interaktyvų erdvės modulį“.  | 2016-03-07 | Bitėnai |
| 8. 2 | Pasirašyta bendradarbiavimo sutartį su Lietuvos dailės muziejaus LIMIS sistemos valdytoju dėl partnerystės projekte „ Lietuvos šitmetis – Lietuvos muziejų eksponatuose“.  | 2016-06-17 | Vilnius |
| 8.3 | Pasirašyta bendradarbiavimo sutartis su VšĮ „Vorutos fondas“ dėl leidybos projekto „Mažosios Lietuvos panemuniais ir pamariais“ | 2016-09-16 | Trakai |
| 8.4 | Pasirašyta bendradarbiavimo sutartis su Šilutės rajono savivaldybės Fridricho Bajoraičio viešąją biblioteka vykdant projektą „Knygos istorija: nuo rašto ištakų iki ekslibriso“. | 2016-10-05 | Šilutė |
| **IX.** | **KITI DARBAI** |
| 9.1 | Konsultacijos Johaneso Bobrovskio gimnazijos moksleivėms ir mokytojai E. Jurkšaitienei dėl Mažosios Lietuvos tautinio kostiumo detalių ir jų gamybos. | 2016-02-08 | Bitėnai |
| 9.2 | Vilniaus universiteto Komunikacijos fakulteto Informacijos paslaugų bakalauro studijų studentės Rytės Juciūtės praktikos organizavimas muziejuje.  | 2016-02-04 iki 2016-04-08 | Bitėnai  |
| 9.3 | Muziejus dalyvauja Lietuvos integralios muziejų informacinės sistemos (LIMIS) darbe ir teikia sklaidai skirtus duomenis apie suskaitmenintus kultūros paveldo objektus į nacionalinį kultūros paveldo portalą „e Paveldas“(VEPIS) ir į Europos kultūros paveldo portalą „Europiana“. | 2016-08-10 iki2016-12-31 | Lietuvos Dailės Muziejus, Vilnius |
| 9.4 | Dalyvauta Pagėgių krašto šventėje „Pagėgiai laiko labirintuose“. | 20156-09-24 | Pagėgiai |
| 9.5 | Dalyvauta Lietuvos savivaldybių muziejų bendrijos veikloje, tobulinant savivaldybių muziejų valdymą, bendradarbiavimą ir gerosios patirties sklaidą.  | 2016 m.  | Kaunas |
| 9.6 | Dalyvauta etnokultūriniame renginyje „Žąsų turgus“ | 2016-12-17 | Pagėgiai |
| 9.7 | Dalyvauta *Lietuvos Muziejų Asociacijos* veikloje, keliant muziejininkų kvalifikaciją, tobulinat valdymą ir vystant tarpinstitucinę projektinę veiklą.  | 2016 m.  | Vilnius |
| 9.8 | Iš Lietuvos Mokslų akademijos Vrublevskių bibliotekos perimtas knygrišybos staklynas  | 2016-09-06 | Pagėgių savivaldybės M. Jankaus muziejus, Bitėnai |
| 9.9 | Surinkta ir pateikta ikonografinė ir tekstinė medžiaga Pagėgių savivaldybės ruošiamam 2017 metų kalendoriui „2017 - Tautinio kostiumo metai“. | 2017-12-14 | Pagėgių savivaldybės M. Jankaus muziejus, Bitėnai  |
| 9.10 | Dalyvauta *Mažosios Lietuvos regiono Etnokultūros globos tarybos* prie LR Seimo veikloje. 1. Etnokultūros Globos tarybos posėdis Dėl ML heraldikos (su savivaldybių Kultūros specialistais ir A.Baublio paskaita).
2. Etnokultūros Globos tarybos posėdis
3. Mažosios Lietuvos etninės kultūros globos tarybos posėdis.
4. Mažosios Lietuvos etninės kultūros globos tarybos posėdis
 | 2016-02-012016-04-042016-10-242016-03-22 | KlaipėdaKlaipėdaPriekulėKlaipėda |